《夏初临 招隐》
清代·丁澎

若有人兮。南山之下，丛篁以筑居兮。芳草悠悠，王孙胡不归兮。

临流可鼓枻兮。搴兰旌以浩歌兮。白云在天，沧波何极，欲往从兮。

北渚辛夷，西堂蟋蟀，蛾眉独处，私自怜兮。猿惊鹤怨，山中难久留兮。

我所思兮。望涔阳暮与朝兮。悲哉兮。露白枫青，历九秋兮。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。